WTA Premier turniri

**Premijer turniri** su nova kategorija teniskih turnira Ženske teniske asocijacije. Turniri zamjenjuju turnire I i II kategorije, ali i smanjuju broj turnira na 20 (sa 26 turnira I i II kategorije). Turniri III i IV kategorije su zamijenjeni Međunarodnim turnirima.

Premijer turniri se dijele na:
* Četiri „Obavezna Premijer“ turnira, sa minimalnim finansijskim obavezama 4.828.050 dolara: Indijan Vels, Majami, Madrid i Peking
* Pet „Premijer 5“ turnira, sa minimalnim finansijskim obavezama 2.168.400 dolara: Doha, Rim, Sinsinati, Toronto/Montreal i Tokio
* Dvanaest „Premijer“ turnira, koji imaju dvije potkategorije:
** „Premijer 700“, sa minimalnim finansijskim obavezama 740.000 dolara (samo Pariz ima novčanu nagradu 637.000 $): Pariz, Dubai, Čarlston, Štutgart, Stenford i San Dijego
** „Premijer 600“, sa minimalnim finansijskim obavezama 637.000 dolara: Brizbejn, Sidnej, Brisel, Istborn, Nju Hejven i Moskva

## Turniri

Turniri se igraju na otvorenim terenima, osim gdje je naznačeno (dvor. = dvorana); turnir u Čarlstonu se igra na zelenoj, turnir u Madridu na plavoj, a turniri u Štutgartu, Rimu i Briselu na crvenoj šljaci
Finansijske obaveze ukuljučuju novčanu nagradu za teniserke, dodatni fond na pojedinim turnirima i troškove reklamiranja turnira

## Bivši turniri

 turnir koji se održava u isto vrijeme kada se održavao turnir koji je ukinut

## Raspodjela poena 2012.

## Historija
Serija turnira je uvedena 2009, sa tri potkategorije: Obavezni premijer, Premijer 5 i Premijer. Ukupne finansijske obaveze turnira bile su: Obavezni premijer – 4.500.000 $; Premijer 5 – 2.000.000 $; i Premijer – četiri turnira 600.000 $, četiri 700.000 $, a dva 1.000.000 $. Naredne godine je ukinuto Tenisko prvenstvo Los Anđelesa, a umjesto njega se održava Otvoreno prvenstvo San Dijega. 2011. su uvećane finansijske obaveze turnira, Premijer 5 – 2.050.000; Premijer – pet turnira 618.000, a šest turnira 721.000. Ukinut je turnir u Varšavi, a umjesto njega se održava Otvoreno prvenstvo Brisela. Takođe, turnir u Dohi je obnovljen nakon pauze od dvije godine. Planirano je da turnir u Dohi od 2012. bude Premijer 5, a da se kategorija Teniskog prvenstva Dubaija smanji na Premijer. Turnir na početku sezone, Međunarodno prvenstvo Brizbejna, koji je do sada pripadao međunarodnim turnirima, unaprijeđen je u Premijer turnir, sa novčanom nagradom 655.000 $ 2012. godine, a 2013. 1.000.000 $.

## Obavezni turniri za najbolje teniserke
Teniserke koje završe sezonu među prvih deset obavezne su da naredne godine učestvuju na sva četiri Obavezna Premijer turnira, na četiri od pet Premijer 5 turnira (s tim što u toku dvije sezone moraju igrati na svim Premijer 5 turnirima) i na dva Premijer 700 turnira. Ako teniserke iz prvih deset učestvuju na svim obaveznim turnirima i na petom Premijer 5 turniru mogu dobiti bonus, koji varira u zavisnosti od plasmana teniserke. Teniserka koja je sezonu završila na prvom mjestu može dobiti bonus do 1.000.000 dolara, a teniserka koja je završila sezonu na desetom mjestu može dobiti do 250.000 dolara.

Ako teniserka ne učestvuje na nekom od obaveznih deset turnira, 0 poena koje je dobila će se računati kao jedan od njenih 16 najboljih rezultata.

Na Premijer 700 turniru mogu učestvovati jedna teniserka iz prvih šest i dvije iz prvih deset ili dvije iz prvih šest. Međutim, ako se ukupne finansijske obaveze turnira povećaju sa minimalnih 740.000, može učestvovati više teniserki iz prvih šest. Za finansijske obaveze od 1.000.000 dolara mogu učestvovati tri teniserke iz prvih 6, za 1.400.000 četiri, za 1.900.000 pet, za 2.400.000 svih šest.

## Rezultati
### 2009.

### 2010.

### 2011.

### 2012.

## Pobjednice
### Obavezni Premijer

### Premijer 5

### Premijer

## Reference

## Vanjske veze
* Zvanični VTA pravilnik 2012.